ไฟแนนซ์ทูเดย์
...โดนวิจารณ์แหลกจากนักการเมืองและนักวิชาการ ว่านโยบายฉีดเงินรากหญ้า 4 หมื่นล้านบาท ของรัฐบาลประยุทธ์ 1 น่ะ มันไม่ใช่ประชานิยมตรงไหน ฟังจาก &#8220;หม่อมอุ๋ย&#8221; ม.ร.ว.ปรีดิยาธร เทวกุล รองนายกฯ ด้านเศรษฐกิจ อาจจะว่าเทกไซด์ เพราะเป็นรัฐบาลต้องยืนยันว่าไม่ใช่ประชานิยม
9 ต.ค. 2557

...โดนวิจารณ์แหลกจากนักการเมืองและนักวิชาการ ว่านโยบายฉีดเงินรากหญ้า 4 หมื่นล้านบาท ของรัฐบาลประยุทธ์ 1 น่ะ มันไม่ใช่ประชานิยมตรงไหน ฟังจาก “หม่อมอุ๋ย” ม.ร.ว.ปรีดิยาธร เทวกุล รองนายกฯ ด้านเศรษฐกิจ อาจจะว่าเทกไซด์ เพราะเป็นรัฐบาลต้องยืนยันว่าไม่ใช่ประชานิยม
เสียงจากคนกลาง ธีระชัย ภูวนาถนรานุบาล อดีต รมว.คลัง ระบุว่า ไม่ขัดข้องกับการจ่ายเงิน 4 หมื่นล้าน เพื่อช่วยเหลือต้นทุนแก่ชาวนารายย่อย แต่เห็นว่า ถ้าทำโครงการที่เพิ่มโครงสร้างพื้นฐานแก่ชุมชนเกษตร จะได้ผลที่ ยั่งยืนมากกว่า
คุณธี ยกตัวอย่างโรงสีชุมชนที่มีขนาดเล็ก และเน้นการสีข้าวที่ไม่ต้องสะอาดหมดจดมากนัก แต่เป็นข้าวเน้นสุขภาพ หรือไซโลชุมชนที่มีพัดลมเป่าลมร้อนหมุนเวียนเก็บข้าวเปลือกได้นาน 23 ปี หรืออ่างเก็บน้ำชุมชน หรือโรงหมักปุ๋ย หรือโรงผสมมันสำปะหลังเป็นอาหารสัตว์ เป็นการเพิ่มมูลค่า 
โครงการทำนองนี้ คุณธี บอกว่า สามารถขอให้โรงเรียนอาชีวะช่วยออกแบบหรือคุมการก่อสร้าง เป็นการเพิ่มความภาคภูมิใจแก่นักศึกษาด้วย การช่วยเหลือแบบนี้น่าจะมีผลดีกว่า ไม่เป็นไฟไหม้ฟาง และช่วยพัฒนาวิถีชีวิตชุมชน
...งานกำกับดูแลแบงก์รัฐที่ซูเปอร์บอร์ดโยนเผือกร้อนมาให้แบงก์ชาติ เป็นเรื่องละเอียดอ่อนที่ต้องคิดแล้วคิดอีก เข้มไปก็ดูโหด อ่อนไปก็ดูหย่อนยาน แบบพอดีๆ ที่น่าพอใจทั้งสองฝ่ายก็ต้องหารือร่วมกันระหว่างฝ่ายปฏิบัติงานของแบงก์ชาติกับสำนักงานเศรษฐกิจการคลัง (สศค.) 
ว่าแต่ทางแบงก์ชาติเองยังสรุปไม่ลงตัวว่าจะต้องเพิ่มบุคลากรมาทำงานนี้โดยเฉพาะหรือไม่ ต้องดูปริมาณงานและปริมาณคนสัมพันธ์กันหรือไม่ ถ้าเป็นไปได้แบงก์ชาติก็ไม่ได้อยากเพิ่มคน เพราะมันเป็นต้นทุนที่จะต้องแบกกันไปอีกนาน
...จนถึงวันนี้ บอร์ดแบงก์ไทยพาณิชย์ ก็ยังตัดสินใจไม่ได้ที่จะแต่งตั้งให้ใครขึ้นมาเป็นผู้จัดการใหญ่ของธนาคาร แทน “คุณเคซี” กรรณิกา ชลิตอาภรณ์ กรรมการผู้จัดการใหญ่ ที่จะขึ้นไปนั่งในตำแหน่งกรรมการธนาคารตำแหน่งเดียว สำหรับสองตัวเก็งทั้ง ญนน์ โภคทรัพย์ รองกรรมการผู้จัดการใหญ่ ผู้ดูแลงานด้านสาขาและเอสเอ็มอี กับ อาทิตย์ นันทวิทยา รองผู้จัดการใหญ่ ธนาคารไทยพาณิชย์ ผู้ดูแลงานด้านลูกค้ารายใหญ่ 
อันนี้ก็ต้องรอดูกันไปว่าใครจะมาใครจะไป ไม่เกินเดือนนี้น่าจะต้อง ตัดสินแล้ว